|  |  |
| --- | --- |
| Masarykova cesta 16, 1000 Ljubljana  Gp.mvi@gov.si | |
| Številka: 60310-14/2024/4 | |
| Ljubljana, 3. decembra 2024 | |
| EVA / | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| ZADEVA: Sklep o prenosu dejavnosti čipkarske šole iz javnega vzgojno-izobraževalnega zavoda »Gimnazija Jurija Vege Idrija« k javnemu zavodu »Center šolskih in obšolskih dejavnosti« - predlog za obravnavo | | | |
| **1. Predlog sklepov vlade:** | | | |
| Na podlagi 51. člena Zakona o zavodih (Uradni list RS, št. 12/91, 45/94 - odl. US, 8/96, 36/00 - ZPDZC in 127/06 - ZJZP) v povezavi z 28. členom Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16 in 49/16 – popr., 123/21 in 135/21) ter 6. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije dne ………….. sprejela naslednji sklep:  Vlada Republike Slovenije je sprejela Sklep o prenosu dejavnosti čipkarske šole iz javnega vzgojno-izobraževalnega zavoda »Gimnazija Jurija Vege Idrija« k javnemu zavodu »Center šolskih in obšolskih dejavnosti«.  Barbara Kolenko Helbl  generalna sekretarka  PREJMEJO:   * Gimnazija Jurija Vege Idrija, Študentovska 16, 5280 Idrija (tajnistvo@gimidrija.si) * Center šolskih in obšolskih dejavnosti, Frankopanska 9, 1000 Ljubljana (info@csod.si) * Ministrstvo za vzgojo in izobraževanje (gp.mvi@gov.si) * Ministrstvo za finance (gp.mf@gov.si) * Ministrstvo za javno upravo (gp.mju@gov.si) * Ministrstvo za kulturo (gp.mk@gov.si) * Služba Vlade Republike Slovenije za zakonodajo (gp.svz@gov.si) * Urad Vlade Republike Slovenije za komuniciranje (gp.ukom@gov.si) | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
| / | | | |
| **3.a Osebe, odgovorne za strokovno pripravo in usklajenost gradiva:** | | | |
| Janja Zupančič, državna sekretarka  Mag. Branka Hrast Debeljak, generalna direktorica  Slavica Čebular Musar, vodja Pravne službe | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| **5. Kratek povzetek gradiva:** | | | |
| S predlaganim sklepom se iz javnega vzgojno-izobraževalnega zavoda »Gimnazija Jurija Vege Idrija« izloči dejavnost čipkarske šole in se jo prenese v izvajanje javnemu zavodu »Center šolskih in obšolskih dejavnosti«. | | | |
| **6. Presoja posledic za:** | | | |
| a) | javnofinančna sredstva nad 40.000 EUR v tekočem in naslednjih treh letih | | **NE** |
| b) | usklajenost slovenskega pravnega reda s pravnim redom Evropske unije | | **NE** |
| c) | administrativne posledice | | **NE** |
| č) | gospodarstvo, zlasti mala in srednja podjetja ter konkurenčnost podjetij | | **NE** |
| d) | okolje, vključno s prostorskimi in varstvenimi vidiki | | **NE** |
| e) | socialno področje | | **NE** |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | **NE** |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.) | | | |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | |
|  | | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | | | / | | / | / | | | / |
| Predvideno povečanje (+) ali zmanjšanje (**–**) odhodkov občinskih proračunov | | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  |  | | |  |
| **II. Finančne posledice za državni proračun** | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | |
|  | |  | |  | |  | | |  |
| Ime proračunskega uporabnika | Šifra in naziv ukrepa, projekta | | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | | |  | |  | | |  |
|  |  | | |  | |  | | |  |
| **SKUPAJ** | | | | | |  | | |  |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  | |  | |  | |  | | |  |
|  | |  | |  | |  | | |  |
| **SKUPAJ** | | | | | |  | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | |
| Novi prihodki | | | | Znesek za tekoče leto (t) | | | Znesek za t + 1 | | |
|  | | | |  | | |  | | |
|  | | | |  | | |  | | |
|  | | | |  | | |  | | |
| **SKUPAJ** | | | |  | | |  | | |
| **OBRAZLOŽITEV: /** | | | | | | | | | |
| **7.b Predstavitev ocene finančnih posledic pod 40.000 EUR:**  Predlagani sklep nima finančnih posledic. | | | | | | | | | |
| **8. Predstavitev sodelovanja z združenji občin:** | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | **NE** |
| Gradivo (predpis) je bilo poslano v mnenje:   * Skupnosti občin Slovenije SOS: **NE** * Združenju občin Slovenije ZOS: **NE** * Združenju mestnih občin Slovenije ZMOS: **NE**   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | |
| **9. Predstavitev sodelovanja javnosti:** | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | **NE** | |
| V skladu s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) se javnost ne povabi k sodelovanju pri pripravi predloga državnega proračuna, predloga rebalansa državnega proračuna, predloga sprememb državnega proračuna, predloga zakona o izvrševanju državnega proračuna in podzakonskih predpisov na njegovi podlagi, predloga zaključnega računa državnega proračuna, predloga poslovnika vlade, predloga odloka, predloga resolucije z izjemo predloga resolucije o nacionalnem programu na posameznem področju, predloga dokumentov razvojnega načrtovanja in izvajanja razvojnih politik, predloga deklaracije, predloga aktov o ratifikaciji mednarodnih pogodb in **predloga sklepa,** zato gradivo ni bilo predhodno objavljeno na spletni strani predlagatelja. | | | | | | | | | |
|  | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | **DA** | |
| **11. Gradivo je uvrščeno v delovni program vlade:** | | | | | | | | **NE** | |
| Dr. Vinko Logaj  MINISTER | | | | | | | | | |

Priloga I: predlog Sklepa o prenosu dejavnosti čipkarske šole iz javnega vzgojno-izobraževalnega zavoda »Gimnazija Jurija Vege Idrija« k javnemu zavodu »Center šolskih in obšolskih dejavnosti«

Priloga II:Obrazložitev sklepa

Priloga I

Na podlagi 51. člena Zakona o zavodih (Uradni list RS, št. 12/91, 45/94 - odl. US, 8/96, 36/00 - ZPDZC in 127/06 - ZJZP) v povezavi z 28. členom Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16 in 49/16 – popr., 123/21 in 135/21) ter 6. člena in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije dne ………….. sprejela naslednji

**SKLEP**

**o prenosu dejavnosti čipkarske šole iz javnega vzgojno-izobraževalnega zavoda** **»Gimnazija Jurija Vege Idrija« k javnemu zavodu »Center šolskih in obšolskih dejavnosti«**

1. Iz javnega vzgojno-izobraževalnega zavoda »Gimnazija Jurija Vege Idrija« se izloči dejavnost usposabljanja v čipkarskih veščinah (čipkarska šola) kot posebna javna služba za otroke in mladino in se prenese k javnemu zavodu »Center šolskih in obšolskih dejavnosti«.
2. Javni zavod »Center šolskih in obšolskih dejavnosti« postane pravni naslednik dejavnosti usposabljanja v čipkarskih veščinah (čipkarska šola) kot posebna javna služba za otroke in mladino in vstopi v vsa poslovna razmerja glede dejavnosti čipkarske šole v skladu s tem sklepom, in s tem prevzame:

* vse pravice in obveznosti, ki jih je javni vzgojno-izobraževalni zavod »Gimnazija Jurija Vege Idrija« imel iz naslova prevzete dejavnosti čipkarske šole v pravnem prometu;
* vse zaposlene, ki so imeli sklenjeno pogodbo o zaposlitvi za določen oziroma nedoločen čas v javnem vzgojno-izobraževalnem zavodu »Gimnazija Jurija Vege Idrija« na delovnih mestih, na katerih se je izvajala dejavnost čipkarske šole, na dan učinkovanja tega sklepa, v skladu s 75. členom Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23 in 136/23 – ZIUZDS);
* vse stvarno nepremično in premično premoženje (osnovna sredstva v upravljanju) javnega vzgojno-izobraževalnega zavoda »Gimnazija Jurija Vege Idrija«, ki se nanašajo na dejavnost čipkarske šole, ki je predmet prenosa, kot je izkazano v knjigovodskih evidencah oziroma delitveni bilanci po stanju na dan učinkovanja tega sklepa;
* vse tekoče dokumentarno in arhivsko gradivo javnega vzgojno-izobraževalnega zavoda »Gimnazija Jurija Vege Idrija«, ki se nanaša na dejavnost čipkarske šole, ki je predmet prenosa, po stanju na dan učinkovanja tega sklepa;
* vse naloge in dejavnosti, ki se nanašajo na dejavnost čipkarske šole in jih je na dan pred učinkovanjem tega sklepa opravljal javni vzgojno-izobraževalni zavod »Gimnazija Jurija Vege Idrija«, po stanju na dan učinkovanja tega sklepa.

1. Za izvrševanje tega sklepa poslovodna organa obeh javnih zavodov skupaj oziroma vsak v okviru pristojnosti za posamezni zavod zagotovita izvedbo naslednjih nalog:

* sestava in uskladitev delitvene bilance javnega vzgojno-izobraževalnega zavoda »Gimnazija Jurija Vege Idrija« v delu, ki se nanaša na prevzeto dejavnost po stanju na dan 31. decembra 2024, ki jo direktorja pošljeta v seznanitev Ministrstvu za vzgojo in izobraževanje do 14. marca 2025;
* za naloge oziroma postopke v zvezi s programsko, kadrovsko, finančno in prostorsko konsolidacijo poslovanja pripojene dejavnosti čipkarske šole v skladu s tem sklepom je zadolžen direktor javnega zavoda Center šolskih in obšolskih dejavnosti;
* vsa druga dejanja, potrebna za zagotovitev nadaljnjega nemotenega delovanja obeh zavodov po prenosu zadevne dejavnosti.

1. Ta sklep začne veljati naslednji dan po sprejetju, prenos oziroma prevzem dejavnosti pa učinkuje s 1. januarjem 2025.

Barbara Kolenko Helbl

GENERALNA SEKRETARKA

Sklep prejmejo:

* Gimnazija Jurija Vege Idrija, Študentovska 16, 5280 Idrija (tajnistvo@gimidrija.si)
* Center šolskih in obšolskih dejavnosti, Frankopanska 9, 1000 Ljubljana (info@csod.si)
* Ministrstvo za vzgojo in izobraževanje (gp.mvi@gov.si)
* Ministrstvo za finance (gp.mf@gov.si)
* Ministrstvo za javno upravo (gp.mju@gov.si)
* Služba Vlade Republike Slovenije za zakonodajo (gp.svz@gov.si)
* Urad Vlade Republike Slovenije za komuniciranje (gp.ukom@gov.si)

Priloga II

**OBRAZLOŽITEV**

S predlaganim sklepom se iz javnega vzgojno-izobraževalnega zavoda »Gimnazija Jurija Vege Idrija« izloči dejavnost usposabljanja v čipkarskih veščinah (čipkarska šola) kot posebna javna služba za otroke in mladino in se jo prenese v izvajanje javnemu zavodu »Center šolskih in obšolskih dejavnosti«.

Čipkarska šola Idrija deluje kot posebna javna službav okviru Gimnazije Jurija Vege Idrija na osnovi Sklepa Vlade Republike Slovenije, št.: 01403-88/2023/24, z dne 11. 7. 2023, o ustanovitvi javnega vzgojno-izobraževalnega zavoda »Gimnazija Jurija Vege Idrija« ter Pogodbe št. 3311-96-010041 o dolgoročnem sofinanciranju dejavnosti čipkarske šole v Idriji, sklenjene dne 28. 10. 1996 med Ministrstvom za šolstvo in šport, Občino Idrija, Občino Cerkno in Gimnazijo Jurija Vege Idrija.

Čipkarska šola Idrija je celostno zasnovan rokodelski center, ki skrbi za ohranjanje, razvoj in promocijo idrijske čipke. Je najstarejša čipkarska šola na svetu, ki deluje neprekinjeno od ustanovitve od leta 1876. Osnovna dejavnost je izobraževanje otrok na področju klekljanja po programu čipkarske šole za otroke, izobražuje pa tudi različne ciljne skupine zainteresiranih odraslih posameznikov. Zainteresiranim nudi širok izbor kakovostno izdelanih ročno klekljanih čipk in strokovno literaturo.

Znotraj programske ponudbe javno veljavnih srednješolskih izobraževalnih programov Gimnazije Jurija Vege Idrija je s sklepom Vlade Republike Slovenije določeno, da se izvaja program usposabljanja čipkarskih veščin za osnovnošolce, srednješolce ter odrasle.

Ministrstvo za vzgojo in izobraževanje z namenom zagotovitve razvoja in stabilnosti financiranja Čipkarske šole Idrija predlaga priključitev dejavnosti usposabljanja v čipkarskih veščinah (čipkarska šola) kot posebne javne službe za otroke in mladino iz GJV Idrija kot organizacijske enote v Centru šolskih in obšolskih dejavnosti. Na tak način bi se Čipkarska šola Idrija vključila v sistem vzgoje in izobraževanja v Republiki Sloveniji, pedagoški kader bi imel možnost kariernega razvoja ter napredovanja v nazive, šola bi pa med drugim pridobila podporo, logistiko, strokovnost, usposobljenost, znanje v CŠOD.

Po širitvi dejavnosti CŠOD s posebnim programom usposabljanja s čipkarskimi veščinami bo oblikovana Organizacijska enota Čipkarska šola Idrija z lokacijo Prelovčeva ulica 2, 5280 Idrija. Organizacijsko enoto bo vodil vodja OE, ki ga skladno z internimi akti in sklepom o ustanovitvi CŠOD imenuje direktor. Na organizacijsko enoto bodo razmeščeni zaposleni, ki opravljajo dejavnost posebne javne službe (strokovni delavci), dejavnost promocije in tržno dejavnost (nabava, proizvodnja, prodaja, promocija).

Vodja OE organizira dejavnosti na enoti, razporeja zaposlene OE glede na izvajanje posebne javne službe in tržne dejavnosti, odgovarja za varno in spodbudno delovno okolje, komunicira s starši in udeleženci usposabljanj, dogovarja s šolami o uporabi prostorov za izvajanje posebne javne službe, skrbi za promocijo dejavnosti, izvaja zakonodajo na področju delovnega prava in javnega poslovanja, obvešča vodstvo CŠOD o izvajanju aktivnosti, je član Širšega kolegija CŠOD.

Za izvajanje vsebin posebne javne službe program usposabljanja v čipkarskih veščinah (čipkarsko šolo) kot posebno javno službo za otroke in mladino imajo strokovni delavci pridobljeno pedagoško andragoško izobrazbo ter opravljen strokovni izpit na področju vzgoje in izobraževanja.

S prenosom dejavnosti posebne javne službe, ki jo izvaja Čipkarska šola Idrija, se prenese na CŠOD tudi kader, ki trenutno izvaja dejavnosti čipkarske šole. Z zaposlenimi (10) bo sklenjena nova pogodba o zaposlitvi skladno z ZDR; od teh bo MVI financiral 75% plače vodje, plače 6 učiteljev, polovico koordinatorja/risarja in polovico tajnika/komercialista.

Tabela 1: Struktura zaposlitev za izvajanje dejavnosti čipkarske šole

|  |  |  |  |  |
| --- | --- | --- | --- | --- |
| ***ŠDM*** | ***Naziv DM*** | ***Stop*** | | ***število*** |
| J017931 | Vodja področja/enote | | VII/2 | 1 |
| D027030 | Učitelj | | VII/2 | 1 |
| D027031 | Učitelj praktičnega pouka | | VII/1 | 3 |
| D027032 | Učitelj praktičnega pouka | | VII/2 | 2 |
| J026026 | Tajnik VIZ VI | | VI | 0,5 |
| J016037 | Strokovni delavec VI | | VI | 0,5 |
| J016037 | Strokovni delavec VI | | VI | 1 |
| J015038 | Strokovni delavec V | | V | 1 |
| **SKUPAJ** | | | | **10** |

#### Tabela 2: Prihodki dejavnosti čipkarske šole po denarnem toku 2023[[1]](#footnote-1)

|  |  |  |  |
| --- | --- | --- | --- |
|  | ***Javna služba*** | ***Tržna dejavnost*** | ***SKUPAJ*** |
| MVI po pogodbi | 273.929 |  | 273.929 |
| Občine | 6.370 |  | 6.370 |
| Prispevki staršev | 59.618 |  | 59.618 |
| Sredstva iz EU skladov | 13.764 |  | 13.764 |
| **SKUPAJ javna služba** | **353.681** |  | **353.681** |
| Tržna dejavnost |  | 185.290 | 185.290 |
| **SKUPAJ** | **353.681** | **185.290** | **538.971** |

#### Tabela 3: Predvideni viri financiranja v letu 2025 (izhodišče 1.12.2024) - PRENOS KADRA



Za izvajanje dejavnosti čipkarske šole so zagotovljeni prostori v objektu na Prelovčeva ulica 2, Idrija, identifikacijska številka 2357-569-3, na osnovi pogodbe o brezplačnem prenosu dela nepremičnine na Republiko Slovenijo, Ministrstvo za izobraževanje, znanost in šport, št. pogodbe 3330-15-248022 z dne 19.01.2016. Prostori so v objektu, ki je v solastništvu Občine Idrija in MVI. MVI predstavlja 59% lastništvo, saj se v omenjenem objektu izvaja redna dejavnost GJV Idrija. V prostorih objekta so za izvajanje dejavnosti čipkarske šole delavnice, razstavni salon, prodajalna, skupni prostori in pisarne. Objekt vzdržuje Komunala Idrija. Za izvajanje dejavnosti čipkarske šole bo potrebno skleniti pogodbo z GJV Idrija za koriščenje učilnice na omenjeni lokaciji.

Celotna neto tlorisna površina prenesenega dela je 1.399,87 m2 oziroma 59% celotne površine zgradbe. V objektu se izvajajo vsebine Gimnazije Jurije Vega Idrija ter vsebine čipkarske šole. Čipkarska šola upravlja s prostori v pritličju objekta skupne površine 192,80 m2, uporablja skupne prostore (hodnik, avla, vhod) ter po potrebi koristi učilnico, v kateri izvaja dejavnost Gimnazija Jurija Vega Idrija.

Za izvajanje programa za otroke in mladino, šola uporablja prostore, ki jih za uporabo omogočijo osnovne šole v Idriji in podružnici Godovič, v Spodnji Idriji in podružnici Ledine, v Cerknem, Črnem Vrhu nad Idrijo, Vipavi, na Colu in v podružnici Podkraj. V večini primerov mora čipkarska šola plačati strošek za uporabo prostora. Z omenjenimi šolami bo sklenjena nova pogodba o koriščenju prostorov za izvajanje dejavnosti. Stroški najema in obratovalni stroški predstavljajo obvezo izvajanja javne službe.

Gradivo nima dodatnih finančnih posledic za državni proračun.

1. Za leto 2024 ni bilo mogoče predstaviti prihodkov čipkarske šole. [↑](#footnote-ref-1)